
HOTĂRÂRE NR.254/2024
[bookmark: _Hlk181600733]privind respingerea aprobării modificării tarifelor de operare pentru activitățile din cadrul serviciului de salubrizare delegat prin Contractul nr. 1824/148/04.12.2018


[bookmark: _Hlk33772164]              Consiliul Local al Municipiului Vulcan, întrunit în ședința extraordinară de îndată din data de 31.10.2024, 
          Analizând Proiectul de hotărâre nr. 254/1/9/30.10.2024 și Referatul de aprobare                                               nr. 254/1/10/30.10.2024 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind respingerea aprobării modificării tarifelor de operare pentru activitățile din cadrul serviciului de salubrizare delegat prin Contractul nr. 1824/148/04.12.2018;
          Având în vedere Raportul nr. 250/1/11/30.10.2024  al Compartimentului MSCUP din cadrul aparatului de specialitate al Primarului municipiului  Vulcan;
          În baza avizului Comisiei de specialitate „Juridică și de disciplină ” înregistrat sub                                        nr. 254/1/12/31.10.2024  a  Consiliului local Vulcan ;
Având în vedere:
          - Adresa nr. 1866/02.10.2024 primită pe e-mail de la Asociaţia de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”, înregistrată la UAT Municipiul Vulcan sub nr. 41158/03.10.2024, prin care ni se înaintează spre aprobare Actul aditional nr. 2 la Contractul de delegare nr. 1824/148/04.12.2018 privind tarifele de operare pentru activitățile din cadrul serviciului de salubrizare din zona de colectare 4 Petroșani (Valea Jiului);
          - Nota de fundamentare nr. 1865/02.10.2024 întocmită de Asociaţia de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” privin supunerea spre aprobare a tarifelor de operare pentru activitățile din cadrul serviciului de salubrizare delegat prin Contractul nr. 1824/148/04.12.2018 pentru zona de colectare 4 Petroșani (Valea Jiului);
          - Raportul Comisiei privind analiza fundamentării tarifelor pentru zona de colectare 4 Petroșani (Valea Jiului) nr. 1864/02.10.2024 întocmit de Asociaţia de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”;
          - Fișele de fundamentare și Memoriile tehnico-economice justificative pentru modificarea tarifelor întocmite de operatorul serviciului de salubrizare SC Supercom SA;
          - O.U.G. nr. 133 din 29 septembrie 2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006;
          - Art. 9, alin. (1) În exercitarea prerogativelor acordate prin prezenta lege, autorităţile administraţiei publice locale au, faţă de operatorul serviciului de salubrizare, următoarele obligaţii: litera g) să aprobe ori să reducă/să refuze justificat, prin hotărâre, nivelul tarifelor activităţilor de salubrizare solicitate de operator; din Legea serviciului de salubrizare a localităţilor nr. 101/2006, republicată, cu modificările şi completările ulterioare;
          - Art. 57, alin. (1) Autoritatea deliberativă a unității/subdiviziunii administrativ-teritoriale aprobă tarifele pentru activitățile specifice serviciului de salubrizare sau, după caz, reduce ori refuză justificat aprobarea nivelului tarifelor propuse de operator din Ordinul președintelui A.N.R.S.C. nr. 640/30.09.2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;
          - Actul adițional nr. 1 din 27.11.2020 la Contractul de delegare a gestiunii serviciului de salubrizare în zona de colectare 4 Petroșani nr. 1824/148/04.12.2018 încheiat între Asociația de Dezvoltare Intercomunitară „Sistem Integrat de Gestiune a Deșeurilor Județul Hunedoara„ și S.C. SUPERCOM S.A.,, art. 5, punctul „o) să refuze, în condiții justificate, aprobarea tarifelor propuse de Delegat.”;
          - că în urma verificărilor efectuate asupra documentației primite au apărut câteva semne de întrebare cu privire la acestea, cum ar fi:
           1. conform documentelor prezentate, rezultă o creștere semnificativă a cheltuielilor cu consumurile de combustiblili, aditivi, lubrefianți, energie electrică, apă uzată etc;
           2. există autovehicule care sunt introduse în memoriile tehnico-economice, dar nu și-au desfășurat și nu își desfășoară activitatea pe zona 4 Petroșani, acest lucru ducând la creșteri nejustificate de tarif începând cu personalul care ar trebui să deservească autovehiculele respective până la taxe, licențe, acreditări, piese de schimb, reparații, revizii, amortisment etc;
           3. din documentele justificative puse la dispoziție nu reiasă achiziția și intrarea in punctul de lucru al operatorului de salubrizare de la Petroșani al celor 2000 pubele introduse în fundamentarea tarifului;
           4. sistemul de monitorizare RFID NU este operațional și până la data de azi nu am fost informați cu privire la nr. de containere și pubele pentru colectarea deşeurilor menajere şi similare (rezidual, reciclabil), care sunt prevăzute cu taguri RFID pentru identificare și citire, conform Actului adiţional nr. 1/27.11.2020 la Contractul de delegare a gestiunii serviciului de salubrizare în zona de colectare 4 Petroşani nr. 1824/04.12.2018; 
           5. NU s-au predat pubele de culoarea maro pentru colectarea deșeurilor biodegradabile, conform prevederilor Regulamentului de organizare și funcționare al serviciului public de salubrizare din județul Hunedoara "CAPITOLUL II ASIGURAREA SERVICIULUI DE SALUBRIZARE ȘI CONDIȚII DE FUNCȚIONARE, SECȚIUNEA 1 - Colectarea separată și transportul separat al deșeurilor menajere și al deșeurilor similare provenite din activități comerciale, din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii si acumulatori, ART. 17. lit. b) Colectarea deșeurilor biodegradabile din zona urbană se va face în zona de case „din poartă în poartă” în pubele maro cu capacitatea de 80 l iar din punctele de colectare plurifamiliale și cele destinate agenților economici și instituțiilor publice se va face în amestec cu deșeurile menajere în containere negre de 1100 l";
           6. Referitor la propunerea de modificare a alin. (2) al art. 10 din Contractul nr. 1824/148/04.12.2018: ”La tarifele enumerate la alin. (1), litera a), se adaugă şi costul serviciilor reprezentând obligaţiile de plată ale Delegatului către operatorul C.M.I.D. Bârcea Mare.”, având în vedere conținutul alin. (2) al art. 10 modificat prin Actul adițional nr. 1/27.11.2020: ”Tariful total raportat la numărul de utilizatori va include și costul serviciilor reprezentând obligațiile de plată ale Delegatului către operatorul C.M.I.D. Bârcea Mare, calculat în funcție de indicatorii de performanță, după o formulă care îi va fi comunicată de delegatar.”, a fost eliminat modul de calcul în funcție de indicatorii de performanță, ținând cont de obligația delegatarului de a calcula și aplica penalități delegatului tocmai pe baza acestor indicatori;       
          7. Organizarea și desfășurarea procedurilor de atribuire a contractului de delegare a gestiunii serviciului de salubrizare în zona de colectare 4 Petroșani (Valea Jiului), s-a realizat în conformitate cu prevederile Legii nr. 98/2016 a achizițiilor publice, cu modificările și completările ulterioare, astfel a fost  organizată o licitație deschisă de către A.D.I. Sistem Integrat de Gestiune a Deșeurilor Județul Hunedoara, raportat la valoarea estimată a contractului, respectiv 120.826.977 lei, pentru o perioadă de 96 luni. Aceste modificări de tarife conduc la influențarea indicatorilor tehnico-economici aprobați, nerespectându-se atât caracterul general al contractului cat si echilibrul contractual, fiind modificări contractuale substanțiale și contravin prevederilor art. 34 - MENȚINEREA ECHILIBRULUI CONTRACTUAL din contractul inițial încheiat.
           8. Ținând cont de prevederile art. 10 alin. (2) din Instrucțiunea A.N.A.P. nr. 1/2021 privind modificarea contractului de achiziție publică/contractului de achiziție sectorială/acordului-cadru, emisă în scopul creșterii transparenței, predictibilității și a caracterului unitar în legătură cu operarea modificărilor contractuale atât pentru operatorii economici, cât și pentru autoritățile/entitățile contractante în analiza a diverse situații practice întâlnite pe parcursul executării contractelor, precum și al evitării unor interpretări ale autorităților/entităților contractante sau operatorilor economici care pot contraveni principiilor din materia achizițiilor publice/sectoriale: ”Orice modificare substanțială a condițiilor contractului/acordului-cadru inițial este asimilată unui nou contract/acord-cadru care trebuie supus unei noi proceduri de atribuire, pentru a se evita afectarea condițiilor inițiale ale competiției; condițiile inițiale ale competiției nu se referă doar la preț, ci și la alte elemente, cum ar fi caracteristicile produselor/serviciilor/lucrărilor achiziționate, volumul lucrărilor, durata acestora, procesul tehnologic.”,

   În baza prevederilor art. 129, alin. 9, lit. a) , art. 136 (1) , art. 196, alin.1), lit a) și  ale art. 243, alin.1, lit. a)  din O.U.G   nr. 57/2019 privind Codul administrative, cu modificările și completările ulterioare,

H O T Ă R Ă Ş T E:

ART.1 Se respinge aprobarea modificării tarifelor de operare pentru activitățile din cadrul serviciului de salubrizare delegat prin Contractul nr. 1824/148/04.12.2018.
ART.2 Se aprobă acordarea unui mandat special domnului primar Merișanu Cristian-Ion pentru a vota în Adunarea Generală a Asociaţiei de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” respingerea modificării tarifelor de operare pentru activitățile din cadrul serviciului de salubrizare delegat prin Contractul nr. 1824/148/04.12.2018.
ART.3 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
ART.4 Prezenta hotărâre se comunică Prefectului judeţului Hunedoara, primarului municipiului Vulcan, Asociaţiei de Dezvoltare Intercomunitară ”Sistemul Integrat de Gestionare a Deșeurilor Județul Hunedoara”, Serviciului financiar contabilitate, Compartimentului MSCUP şi se aduce la cunoştinţă publică.			 

       Municipiul Vulcan, 31.10.2024

      PREŞEDINTE DE ŞEDINŢĂ:                CONTRASEMNEAZĂ :  SECRETAR GENERAL       CONSILIER  BARBU POMPILIU                                   ROGOBETE MIHAELA





                 

            Această hotărâre  fost adoptată în ședință  extraordinară de îndată din data de 31.10.2024, cu    următoarele voturi:
             Total consilieri locali:19
             Prezenți:19
             Pentru  : 19
             Împotrivă:
             Abțineri:0 

